دوريس ماي ليسينݣ Doris May Lessing (خلاقت ف 22 أكتوبر 1919 ف قرمانشه ف إيران و توفات ف 17 نونبر 2013 ف لندن) كاتيبة روائية نݣليزية كانت ربحات جايزة نوبل د لأداب ف 2007، و لّي خلداتها، على حساب هدرة أكاديمية نوبل، ب صّفة ديال "راوية ملحمية ديال لحياة د نّسا لّي عندها روح نقدية و شوفة د لموستقبال على كيفاش لحضارة ديال ليوم مقسومة". دوريس واليديها بجوج نݣليزيين و خلاقت ف إيران ب سباب لخدمة د باها، ف سن صغيرة تحولو ل روديزيا (زيمبابوي ديال دابا) و تما دوزات صغرها و داكشي لّي كايفسر علاش لموضوع د لعونصورية كان حاضر بزاف ف لكتابة ديالها. دوريس مشات أول مرة لنݣليز حتال فاش دارت 31 عام. دوريس ليسينغ تشهرات ب رّواية لّولة ديالها "لعشب كي غني" (The Grass is singing) لّي نشراتها ف 1950 و لّي كان لموضوع ديالها لعنصرية. دوريس ليسينغ كانت مرا أديبة و مناضلة ماركشية و كانت كاتعارض لستيعمار و سّياسة لميز لعونصوري (لأبارطايد). دوريس ليسينغ من سّيت ديال Le livre de poche